คำว่า ""ปลอดค่าลิขสิทธิ์"" ใช้อธิบายทรัพย์สินทางปัญญาที่สามารถใช้ได้โดยไม่ต้องจ่ายค่าลิขสิทธิ์ เมื่อชำระค่าธรรมเนียมครั้งเดียวสำหรับใบอนุญาตปลอดค่าลิขสิทธิ์แล้ว ผู้ซื้อก็จะสามารถใช้ผลงานได้อย่างอิสระโดยไม่ต้องชำระค่าธรรมเนียมให้กับเจ้าของทรัพย์สินทางปัญญาซ้ำอีก
แม้ใบอนุญาตปลอดค่าลิขสิทธิ์จะให้สิทธิ์บุคคลในการใช้ทรัพย์สิน แต่ทรัพย์สินทางปัญญาดังกล่าวจะยังคงเป็นของเจ้าของเดิม ใครก็ตามที่ซื้อใบอนุญาตปลอดค่าลิขสิทธิ์ก็จะมีสิทธิ์ใช้งานคอนเทนต์เดียวกันได้ กล่าวคือ คอนเทนต์ปลอดค่าลิขสิทธิ์ไม่ได้ให้สิทธิ์ในการใช้งานแต่เพียงผู้เดียว
อย่างไรก็ตาม การใช้คอนเทนต์ปลอดค่าลิขสิทธิ์นั้นให้สิทธิประโยชน์มากมาย ผู้ซื้อไม่จำเป็นต้องให้เครดิตเจ้าของผลงาน และสามารถใช้แต่ละคอนเทนต์ได้ไม่จำกัดจำนวนครั้งในกี่โปรเจกต์ก็ได้ตามต้องการ